Klub priateľov koní, n.o.,

Adresa: Mierová 11, 040 15 Košice – Šaca
Štatutárny zástupca: Silvia Menyhértová
IČO:45734879, DIČ:2023168576
mobil: 0905 229 543,  e-mail: sheila.arabela@gmail.com

 

Výročná správa
za rok 2022

	V Košiciach, dňa: 06.07.2023
A. Prehľad činností vykonávaných v kalendárnom roku 2022 s uvedením vzťahu k účelu založenia neziskovej organizácie

Podľa  štatútu našej neziskovej organizácie sme v roku 2022 poskytovali tieto verejno-prospešné služby

Naša činnosť bola normalizovaná  a po pandémii CORONA sa vracia do regulérnych podmienok. Napriek tomu sme ponechali niektoré pravidlá v účinnosti. Pre klientov s možnými príznakmi  sme dohodli iný termín aby sa predišlo možnému prenosu infekcie.  V rámci verejno-prospešných služieb sme sa venovali predovšetkým hiporehabilitácii detí s vážnym, kombinovaným (psycho-somatickým) zdravotným postihnutím (detskou mozgovou obrnou, autistické deti, deti s Downovým syndrómom, hypokinetické deti). V roku 2022 sme v našom centre poskytli hendikepovaným deťom  158 hiporehabilitačných hodín. 
   Hiporehabilitáciu sme realizovali za pomoci nášho tímu zloženého z dvoch hiporehabilitačných pracovníčok a hipológa.  Náš tím významne opäť doplnili  študenti Univerzity veterinárskeho  lekárstva a farmácie v Košiciach, Strednej zdravotníckej školy odbor fyzioterapia a  dobrovoľníci. 
   Stále sa venujeme   propagovaniu zdravého štýlu života, športu ako aj aktivitám venovaným proti nebezpečným návykom (drogy, alkoholizmus, tabakizmus, závislosť na počítačoch, gamblerstvo) ako aj obezite. Deťom a mladým ľuďom sme ukázali rozumné voľnočasové aktivity, význam pohybových aktivít a športu ako prevencie vážnych ochorení respektíve odbúrania stresu. 

Výber niektorých aktivít realizovaných mimo nášho centra v roku 2022.
25.02.2022 Šaca, pri  Kaštieli  – vozenie, hiporehabilitácia detí
31.05.2022 Materská škôlka Čínska ul, MČ Tahanovce - vozenie, hiporehabilitácia detí 
01.06.2022 Materská škôlka Trebišovská ul, MČ Terasa - vozenie, hiporehabilitácia detí
05.06.2022 Mestská časť – Nad Jazerom, Košice - vozenie, hiporehabilitácia detí
10.06.2022 Základná škola Hroncová – akcia HRONCOLAND - vozenie, hiporehabilitácia detí
11.06.2022 Lesný náučný chodník- Šaca - vozenie, hiporehabilitácia detí, propagácia  
                    ekologického štýlu života
09.07.2022 Mestská časť – Nad Jazerom, Košice - vozenie, hiporehabilitácia detí
23.07.2022 Mestská časť – Nad Jazerom, Košice - vozenie, hiporehabilitácia detí
02.08.2022 Detský mestský tábor, Šaca vozenie, - hiporehabilitácia detí
06.08.2022 Mestská časť – Nad Jazerom, Košice - vozenie, hiporehabilitácia detí
10.08.2022 Detský tábor – Myšičky- vozenie, hiporehabilitácia detí
11.09.2022 Šaca, pri  Kaštieli  – vozenie, hiporehabilitácia detí
02.09.2022 Šaca,Kaštieľ - vozenie, hiporehabilitácia detí
22.10.2022 Hubertová jazda nielen pre jazdcov – športovo-rekreačné podujatie pre všetkých

Okrem týchto činností sme poskytli  odbornú prax pre študentov Strednej zdravotníckej školy odbor fyzioterapia.

Ďalším krokom v rozvoji našich činností bolo zakúpenie a renovácia prepravníka na kone. V súčasnosti poskytujeme naše verejno-prospešné služby aj skupinám ktoré sú vzdialenejšie od nášho centra. 
   Aj v roku 2022 sme  propagovali ekologické hospodárenie a triedenie odpadov. V rámci ktorého zapájame mladých ľudí aj do pestovania krmovín s kvalitou BIO.
   Okrem toho sme poskytli  základné poznatky  o ošetrovaní a chove koní ďalším  návštevníkom so záujmom aktívnejšie sa venovať jazdeckému športu.

Periodické aktivity orientované na udržanie a zlepšenie kvality služieb
•	Servis automatických napájačiek
•	Obnova oplotenia.
•	Vykonali sme pravidelné deratizačné, dezinfekčné a desinsekčné opatrenia
•	Prebehol pravidelný vakcinačný a antiparazitárny program koní  a ďalších zvierat
•	V súlade s legislatívou SR  sme vykonali test na infekčnú anémiu koní.
•	Zubolekárske ošetrenie koní

 V roku 2022 sme pripravili aj plány rozvoja neziskovej organizácie na rok 2023 s ohľadom na globálne problémy (klimatické zmeny, stav ekologickej núdze):  zakúpenie kontajnerov na triedený odpad (plast, papier, sklo, bio). Plány na kvalitnejšie zhodnotenie bioodpadov.

Ďalšie pravidelné aktivity:

V rámci ochrany životného prostredia prispievame k zlepšeniu čistoty prírody v našom   
regióne poukazovaním na čierne skládky odpadu a vysvetľovaním správneho odpadového hospodárstva domácnosti, existenciu zberných dvorov a zberných kontajnerov. 
   Stále spolupracujeme aj s lesným hospodárstvom katastra v rámci protipožiarneho dohľadu v okolitej prírode, čo má veľký význam pre zachovanie ekosystému. Viackrát sme upozornili na vypaľovanie porastu v našom katastri.	
   Obľube sa stále teší aj prezentácia fotografií okolitej prírody, koní a hiporehabilitačných hodín s cieľom popularizovať našu činnosť a budovať vzťah k našej planéte. Pravidelná aktualizácia aktivít je sprístupnená aj na facebooku.
		
B.  Zmeny a nové zloženie orgánov neziskovej organizácie, ku ktorým došlo v priebehu  roku 2022. 
		
V roku 2022 nedošlo k zmenám v zložení  orgánov neziskovej organizácie a nedošlo ani k novému zloženiu orgánov neziskovej organizácie. 

Ďalšie údaje určené správnou radou. 
Správnou radou neboli určené žiadne ďalšie údaje. 

V Košiciach, 06.07.2023			

Štatutárny zástupca: Silvia Menyhértová